
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	17 decembrie 2013

	Nr.
	4c-7/639 


R A P O R T

asupra propunerii legislative privind Statutul interpretului în limbaj mimico-gestual
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr.Plx.494/2013 din 11 noiembrie 2013, cu dezbaterea pe fond în procedură obişnuită a propunerii legislative privind Statutul interpretului în limbaj mimico-gestual.
La întocmirea prezentului raport Comisia a avut în vedere:
· avizul favorabil al Consiliului Legislativ (nr.785/24.07.2013)

· punctul de vedere negativ al Guvernului (nr.2040/31.10.2013)
· avizul favorabil al Comisiei pentru egalitatea de şanse pentru femei şi bărbaţi (nr.37/492/11.12.2013)

· aviz favorabil al Comisiei juridice, de disciplină şi imunităţi 
(nr.4c-11/1314/12.11.2013).
Propunerea legislativă are ca obiect de reglementare Statutul interpretului în limbaj mimico-gestual, în scopul asigurării cadrului legal pentru organizarea şi exercitarea acestei profesii. 
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 16 decembrie  a participat, în conformitate cu prevederile art.55 din Regulamentul Camerei Deputaţilor domnul Scutaru Codrin, Secretar de Stat în Ministerul Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 25 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din 6 noiembrie 2013.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

În urma finalizării dezbaterilor, Comisia propune Plenului Camerei Deputaţilor respingerea iniţiativei legislative întrucât Legea nr.448/2006 privind protecţia şi promovarea dreptului persoanelor cu handicap, republicată, cu modificările şi completările ulterioare, reglementează, prin art.69, interpretul autorizat al limbajului mimico-gestual şi al limbajului specific persoanelor cu surdocecitate. Astfel, potrivit legii, autorităţile şi instituţiile centrale şi locale, publice sau private, asigură, pentru relaţiile directe cu persoanele cu handicap auditiv sau surdocecitate, interpreţi autorizaţi ai limbajului mimico-gestual sau al limbajului specific al persoanei cu surdocecitate.

PREŞEDINTE,



SECRETAR,

Florin Iordache



Mihăiţă Găină

Întocmit,

Consilier parlamentar Decebal Stănescu

